S-109/2013

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. febrúar 2013, á hendur Ú-kk-þgf Þ-kk-þgf H-kk-þgf, kt. [...], Hjaltabakka 24, Reykjavík, fyrir eftirtalin brot framin í Reykjavík:

1. Fíkniefnalagabrot, með því að hafa laugardaginn 19. nóvember 2011, að Hjaltabakka 24, haft í vörslum sínum (…) 600,64 g af marijúana, 35,33 g af kannabisplöntum og 3,01 g af hassi, sem lögreglumenn fundu við leit í íbúðinni.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Fíkniefnalagabrot, með því að hafa fimmtudaginn 27. september 2012, í bifreiðinni OL-847, haft í vörslum sínum í sölu- og dreifingarskyni 1,82 g af marijúana og á sama tíma að Dalseli 31, haft í vörslum sínum í sölu- og dreifingarskyni 80,86 g af marijúana, en lögreglumenn fundu fíkniefnin við leit í bifreið ákærða og á heimili hans.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Umferðar-, vopna og fíkniefnalagabrot með því að hafa fimmtudaginn 4. október 2012 ekið bifreiðinni OL-847 óhæfur um að stjórna henni örugglega vegna áhrifa ávana- og fíkniefna (í blóði mældist 1,9 ng/ml af tetrahýdrókannabínól) á bifreiðastæði við Grand hótel Reykjavík Sigtúni 38, þar sem ákærði stöðvaði bifreiðina og fyrir að hafa á sama tíma haft í vörslum sínum vasahníf, sem lögregla fann við leit á ákærða í anddyri hótelsins og lagði hald á, og 2,76 g af marijúana, sem lögregla fann við húsleit í íbúð ákærða að Dalseli 1 og lagði hald á.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Krafist er upptöku á samtals 686,08 g af marijúana, 35,33 g af kannabisplöntum og 3,01 g af hassi, sem lagt var hald á í ofangreindum málum. Þá er krafist upptöku á kr. 20.500, skv. 7. mgr. 5. gr. sömu laga og 69. gr. b. almennra hegningarlaga nr. 19/1940, sbr. breytingarlög, en peningarnir voru haldlagðir í m. 007-2012-54896 og eru ætlaður ágóði sölu fíkniefna. Jafnframt er krafist upptöku á 10 ml og 103 stykkjum af anabólískum sterum, með vísan til 3. mgr. 48. gr. lyfjalaga nr. 93/1994.

Verjandi ákærða krefst vægustu refsingar er lög leyfa og hæfilegra málsvarnarlauna sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars 1987. Samkvæmt sakavottorði hefur hann frá árinu 2004 ellefu sinnum sætt refsingu vegna umferðarlaga- og fíkniefnalagabrota, auk þess sem í einu máli var ákvörðun refsingar á hendur honum vegna fjársvika frestað skilorðsbundið. Með dómi Héraðsdóms Reykjavíkur 2. september 2011 var ákærði dæmdur til 30 daga fangelsisrefsingar, skilorðsbundið í 3 ár, vegna brots gegn lögum um ávana- og fíkniefni. Ákærði var 12. október 2012 dæmdur til 400.000 króna sektargreiðslu vegna umferðarlagabrota og brota gegn lögum um ávana- og fíkniefni og var þá fyrrgreindur skilorðsdómur dæmdur upp, þar sem um hegningarauka var að ræða. Loks var ákærði 25. október 2012 dæmdur til 140.000 króna sektargreiðslu vegna umferðarlagabrota. Brot þau sem ákærði er sakfelldur fyrir í máli þessu voru framin fyrir uppkvaðningu tveggja síðastgreindra refsidóma og verður refsing í máli þessu því ákveðinn sem hegningarauki, sbr. 78. gr. almennra hegningarlaga. Þykir refsing ákærða hæfilega ákveðin fangelsi í 5 mánuði, en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í tvö ár frá birtingu dómsins að telja.

Upptæk eru dæmd 686,08 g af marijúana, 35,33 g af kannabisplöntur, 3,01 g af hassi, 20.500 krónur, 10 ml og 103 stykki af anabólískum sterum, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef héraðsdómslögmanns, 87.850 krónur að meðtöldum virðisaukaskatti.

Af hálfu ákæruvaldsins flutti málið A-kvk-nf B-kvk-nf A-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, Ú-kk-nf Þ-kk-nf H-kk-nf, sæti fangelsi í 5 mánuði, en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í tvö ár frá birtingu dómsins að telja.

Upptæk eru dæmd 686,08 g af marijúana, 35,33 g af kannabisplöntum, 3,01 g af hassi, 20.500 krónur, 10 ml og 103 stykki af anabólískum sterum.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef héraðsdómslögmanns, 87.850 krónur að meðtöldum virðisaukaskatti.

R-kvk-nf H-kvk-nf